 MARKAY ARKEEN: Sida Sharci darada ah, ee ay u dhaqmayaan Wasiirada iyo Madaxda Sare ee Xukuumada UDUB uguna tagri falayaan awooda iyo hantida Qaranka ee amaanada ku ah; magacaabida Wasiirada iyo jagooyin sar sare oo kale, sida ku ololaynta Lacagta Ummadda, isticmaalka Gaadiidka iyo Shidaalka Dawlada iyo Hayadaheeda, haddidaada iyo eriga Shaqaalaha lagu tuhun san yahay taageerada Mucaaradka, eriga shaqaalaha Saygoodu ama Ooridoodu ku biiraan Xisbiyada Mucaaradka, isticmaalka Xukunka degdega ah iyo xabsi u dirida taageerayaasha Mucaaradka isku dirka Beelaha iyo fidmo abuurka sida dhacdadii Oodweyne uu Wasiirka Hawlaha Guud ka sameeyey iyo haddidaadda murashaxiinta mucaaradka qaar ka mid ah eeg lifaaqa 1aad, waxa kaloo ka mid ah haddidaad qoraal ah oo wasiirka qorshayntu u diray Hayadaha Samafalka ee waddaniga ah eeg lifaaqa 2aad. 